钦定古今图书集成/理学汇编/学行典/第195卷 > 黄濙
## 钦定古今图书集成/理学汇编/学行典/第195卷 > 黄濙

按《潮州府志》：“黄濙，字元浩，潮阳人。濙幼时，其父以部
解北上，客死于虔。稍长，母告以故。濙闻之不欲生，因
刻苦学问。举景泰丙子乡试。母卒，濙乃匍匐走虔州，
负父骨归合葬焉。岁时荐奠，辄西向泣下，竟日不能
食。其至性如此。后以乙榜授沅州学正，改万州，贬漳
州府训导，卒于官。”